|  |  |  |
| --- | --- | --- |
|  B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

*Сарајево, 11.9.2025. године*

*МЕДИЈИМА*

**САОПШТЕЊЕ ЗА МЕДИЈЕ**

**Осим неколико позитивних корака, реформска динамика застала**

Европска комисија је на осмом састанку Одбора за стабилизацију и придруживање између Европске уније и Босне и Херцеговине, одржаном 11. септембра 2025. године у Сарајеву, оцијенила како је, осим неколико позитивних корака, реформска динамика застала. Комисија је позвала бх. власти да предузму све релевантне кораке из Препоруке Европске комисије из 2022. године и уложе додатне напоре у испуњавању 14 кључних приоритета из Мишљења из 2019. године.

Комисија је поздравила усвајање Закона о заштити личних података и Закона о граничној контроли, као и Стратегије о интегрисаном управљању границом, који су важни за испуњавање осам корака из Препоруке Комисије из 2022. године. Поздрављено је потписивање споразума о сарадњи БиХ са *Frontexom* и

*Eurojustom* те позитивни кораци подузети кроз успостављање Контакт тачке за Еуропол. Комисија је поздравила cпровођење локалних избора у октобру 2024. године, те континуирано потпуно усклађивање БиХ са Заједничком вањском

и безбједносном политиком ЕУ и ангажованост у регионалној сарадњи.

Европска комисија је позвала на усвајање закона о судовима БиХ и закона о Високом судском и тужилачком вијећу БиХ (ВСТВ) усклађене с европским стандардима и мишљењима Венецијанске комисије и нагласила важност наставка имплементације мјера интегритета и рада Одјела у ВСТВ-у за спровођење поступка по извјештајима.

Наглашена ја важност именовања главног преговарача и преговарачког тима, припреме државног плана за усвајање *acquis-a* те именовање државног координатора за ИПА-у.

Европска комисија је позвала бх. власти да хитно именују судије Уставног суда БиХ, подсјетивши да су одлуке Уставног суда коначне и да их сви требају поштовати. Комисија очекује од бх. власти усвајање законодавства везаног за финансирање политичких странака, као и спровођење уставних и изборних реформи, посебно оних које се односе на имплементацију пресуда Европског суда за људска права.

Власти су позване на брзу имплементацију Ревидиране државне стратегије за рад на предметима ратних злочина. Надаље, позване су да унаприједе координацију на свим нивоима власти у управљању границом и миграцијама, као и да унаприједе функционисање јавне администрације те борбу против корупције. Комисија је нагласила важност осигурања слободе говора и медија те заштите новинара.

Делегација БиХ је информисала и затражила подршку Европске комисије у ријешавању проблема цестовних превозника и професионалних возача из БиХ у Европској унији, те најавила иницијативу за повећање извозних квота калифорнијске пастрмке на тржиште ЕУ.

Европска комисије је позвала бх. власти да усвоје и доставе План реформи БиХ, те је поновљено да ће, ако до краја септембра План не буде достављен, услиједити смањење алокације за додатних 10% из Плана раста за Западни Балкан.

Комисија очекује да БиХ унаприједи економско и финансијско управљање, а бх. власти требају измијенити законе о конкуренцији и државној помоћи.

Делегација БиХ је информисала Комисију да је усвојено неколико важних приједлога закона, а међу којима посебан значај за испуњавање обавеза на европском путу имају Приједлог закона о регулатору, преносу и тржишту електричне енергије у БиХ, сет од шест закона везаних за заштиту интелектуалног власништва, те Приједлог закона о мјерним јединицама у БиХ. Такођер, усвојено је и неколико стратешких докумената као што је Стратешки план за рурални развој.

Европска комисија је поздравила предузете кораке у отклањању дискриминаторне праксе искључивања одређених лијекова с кантоналних листа лијекова у четири кантона Федерације БиХ, те честитала БиХ на придруживању Европском савезу за праксу, као и на покретању АЕО

(eng. Authorized Economic Operator) програма.

Европска комисија је позвала бх. власти на усвајање цјелодржавне стратегије рибарства, стратегије развоја науке, стратегије паметне специјализације, цјелодржавне стратегије регионалног развоја итд. Бх. власти су позване и на увођење јединственог броја за хитне случајеве 112, доношење закона о електронским комуникацијама, закона о електронским медијима итд.

Европска комисија је информисала да, без План реформи БиХ, неће бити могуће провести процјену и

нвестиционих пројеката у склопу Инвестиционог оквира за Западни Балкан

 (WBIF), који се финансирају путем Инструмента за реформе и развој (РДФ).

**О 8. састанку Одбора за стабилизацију и придруживање између ЕУ и БиХ**

Осмим састанком Одбора за стабилизацију и придруживање између ЕУ и БиХ, са стране БиХ копредсједавала је директорка Дирекције за европске интеграције Елвира Хабота. Са стране ЕУ састанком је копредсједавала Барбара Јесус-Гимено из Главне управе Европске комисије за проширење и источно сусједство (DG ENEST), а видео поруком се обратила директорка за Западни Балкан у DG ENEST-u Valentina Superti. Sastankom Odbora za stabilizaciju i pridruživanje završen je osmi ciklus sastanaka između EU i BiH, a u fokusu su bile teme vezane za politički i ekonomski kriterijum te sektore trgovine, industrije, carina i oporezivanja, poljoprivrede i ribarstva, unutrašnjeg tržište i konkurencije, transporta, energije, životne sredine, inovacija, informacionog društva i socijalne politike. Ovo je jedno od zajedničkih tijela EU i BiH, osnovanih u skladu sa SSP-om, a o njegovom radu možete saznati više на страници Дирекције: <https://www.dei.gov.ba/bs/stabilization-agreement>

.

Дирекција за европске интеграције